Poslovna strana priprema za Olimpijske igre u Pekingu
Lisa Neirotti: "Samo pet posto Kineza posjeduje i koristi kreditne kartice. To je za Visu nevjerojatna mogućnost da proširi tržište"
Ljetne olimpijske igre, koje će se 2008. godine održati u Pekingu, bit će sjajna prilika za kinesku vladu da prezentira svoju zemlju na svjetskoj sceni. No, veća izloženost svejtskim medijima predstavlja i veći rizik za ovu komunističku zemlju. Kineska vlada je izdvojila 40 milijardi dolara za izgradnju olimpijskih objekata, poput nacionalnog centra za sportove na vodi, a dio novca se usmjerava za dotjerivanje pekinške zračne luke i poboljšanje javnog prijevoza. S tako velikim proračunom postoji i zabrinutost o mogućoj korupciji. Profesorica je direktorica Odjela za sportski menadžment na sveučilištu George Washington u glavnom američkom gradu. Ona kaže da kineska vlada treba javno iskazati svoju zabrinutost zbog moguće korupcije i to kroz bolje organiziranu poslovnu strukturu: "Kina se doista treba usredotočiti na strukturu, odnosno na pitanja tko će upravljati novim postrojenjima, koja vrsta programa će biti u njima..." Kineska vlada je nedavno objavila da je postavljen novi čelnik odjela za građevinske objekte za potrebe olimpijskih igara nakon što je dogradonačelnik Pekinga optužen za korupciju. , glasnogovornik ureda za projekte i izgradnju olimpijskih objekata, dao je sljedeće priopćenje: ", čelnik odjeljenja za kvalitet i sigurnost pri Ministarstvu za izgradnju, postavljen je za nadzornika svih radova kako bi se osigurala kvalitetna izgradnja olimpijskih objekata. Ujedno poduzimamo ozbiljne mjere u kontroli računovodstva." Analitičari smatraju da je to bio neophodan potez, kako bi se izbjegla negativna medijska kampanja. Kao i druge zemlje, koje su bile domaćini olimpijskim igrama, kaže profesorica Neirotti, Kina očekuje značajan financijski povrat temeljen na pozitivnoj predodžbi o dolazećoj Olimpijadi "Kina novac dobiva prvenstveno od sponzora, zatim od televizijskih prava te od prodaje ulaznica." Isto se tako otvaraju i mogućnosti dugogodišnje zarade od međunarodnih poslova. Na primjer, američka kompanija kreditnih kartica VISA nada se da će moći koristiti olimpijske igre da proširi svoje poslovanje u Kini, u kojoj živi više od milijardu i 300 milijuna ljudi. "Samo pet posto Kineza koristi kreditne kartice, odnosno posjeduje ih i zato je to za Visu nevjerojatna mogućnost da proširi tržište" - kaže naša sugovornica. Međutim, veće izlaganje svjetskoj javnosti može za Kinu predstavljati i problem, jer će međunarodna javnost sada s više pozornosti motriti neke kineske kontroverze. "Kao što svi znamo u Kini ima problema sa zaštitom životnog okoliša, zagađenjem zraka, što će odista imati učinka na sportaše, kao – uostalom - i za posjetitelje i buduće turiste" - objašnjava gospođa Neirotti. Upravo bi budući turisti trebali biti novi izvor zarade za Kinu, a profesorica Neirotti kaže da to Kini pruža veliki poticaj da nastavi s napretkom, istodobno izvlačeći korist iz vlastite prošlosti.